हरियाणा सीएम मनोहर लाल के ट्वीट पर कांग्रेस ने ली चुटकी, बोले- 'मोदी जी की जाने वाली अब सरकार है'  
हरियाणा के सीएम ने किया ट्वीट
प्रदेश कांग्रेस अध्यक्ष ने कसा तंज
ट्वीट पर कुछ ऐसे ली चुटकी
लोकसभा चुनाव (Lok Sabha Election) के तीन चरणों के मतदान मंगलवार को खत्म हो चुके हैं. अभी भी बाकी चार चरण के मतदान होना बाकी है. उससे पहले देशभर में पक्ष-विपक्ष के नेताओं के बीच सोशल मीडिया पर जुबानी जंग देखने को मिल रही है. हरियाणा के मुख्यमंत्री मनोहर लाल खट्टर (Manohar Lal Khattar) ने अपने आधिकारिक ट्विटर अकाउंट से पीएम मोदी की सरकार दोबारा आने को लेकर राइमिंग लाइनें लिखी. जिसमें उन्होंने पिछली यूपीए सरकार पर अप्रत्यक्ष तरीके से तंज कसा. इस ट्वीट पर हरियाणा के ही कांग्रेस प्रदेश अध्यक्ष अशोक तंवर (Ashok Tanwar) ने उन्हें घेरे में लिया.
पहले हरियाणा के मुख्यमंत्री मनोहर लाल खट्टर (Manohar Lal Khattar) ने ट्वीट किया और लिखा- 
''झूठ पर जीत का प्रहार है,
घोटालों का बंद हुआ व्यापार है,
जनता अब समझदार है,
मोदी जी एक बार फिर पीएम बनने को तैयार हैं'' 

झूठों की ही अब सरकार है,
जुमलेबाजी से देश में हाहाकार है,
जनता अब सही कहा समझदार है,
कांग्रेस का न्याय अब भाजपाई नीतियों पर प्रहार है।
मोदी जी की जाने वाली अब सरकार है।https://t.co/DmxsBlzX8V

इन लाइनों के साथ ट्वीट में एक हैशटैग का भी यूज किया है, जो ट्विटर पर काफी दिनों से ट्रेंड में है. वह है #AayegaToModiHi (आएगा तो मोदी ही). इस पर हरियाणा प्रदेश कांग्रेस अध्यक्ष अशोक तंवर (Ashok Tanwar) ने चुटकी ली.
''झूठों की ही अब सरकार है, 
जुमलेबाजी से देश में हाहाकार है, 
जनता अब सही कहा समझदार है, 
कांग्रेस का न्याय अब भाजपाई नीतियों पर प्रहार है, 
मोदी जी की जाने वाली अब सरकार है.'' 
हरियाणा में कांग्रेस व बीजेपी के बीच टक्कर देखी जा सकती है. अशोक तंवर (Ashok Tanwar) ने बुधवार को ही एक और ट्वीट करते हुए सीएम खट्टर पर निशाना साधा था. उन्होंने एक निजी न्यूज चैनल का वीडियो शेयर करते हुए लिखा, ''खट्टर साहब! कांटा तो जनता निकालेगी. जो कांटा उसके पैर में पांच साल पहले धोखे से चुभ गया था. जनता आपको और आपकी जुमलेबाज पार्टी को दिखा रही है, 23 तारीख तक इंतजार करिए पूरी पिक्चर देखने को मिलेगी.''